చికాగో
షికాగో నగరం ఇల్లినాయ్ రాష్ట్రం యొక్క ఈశాన్య భాగంలోనూ, మిచిగన్ సరస్సుకు ఆగ్నేయంలోనూ ఉంది. ఈ నగరం మిచిగన్ సరసు, షికాగో నది మరియు మిసిసిపి నది మధ్యలో ఉంది. నగరానికి దూరంగా దక్షిణంలో కాల్యుమెట్ (Calumet River) నది ఉంది. షికాగో ఉత్తర తీరంలో ప్రవహిస్తున్న డెస్‌ప్లెయిన్స్ నదిని షికాగో సెయిన్‌టరీ కాలువ షికాగో నదితో కలుపుతుంది. 1830 కాలం ఈ నగరం ఆరంభదశలో అధిక భాగం భవనాలు షికాగో నది ముఖద్వారంలో నిర్మించారు. అమెరికా ప్రభుత్వ అధికారిక గణాంకాలను అనుసరించి షికాగో 240 చదరపు మైళ్ళలో విస్తరించి ఉంది. దీనిలో 227.1 చదరపు మైళ్ళు భూభాగము, 6.9 చదరపు మైళ్ళు జల భాగము. మొత్తం మీద షికాగో నగరం చదునైన ప్రదేశం. నగరంలో ఎత్తైన ప్రదేశం సముద్రమట్టంకంటే 599 ఎత్తు మాత్రమే ఉంటుంది. సరస్సు తీరం వెంట ఉండే లోతైన ప్రదేశం సముద్రమట్టం కంటే 577 అడుగుల ఎత్తు ఉంటుంది.
కాంగో గణతంత్ర రిపబ్లిక్
డెమొక్రాటిక్ రిపబ్లిక్ ఆఫ్ ది కాంగో (డి.ఆర్.సి.) మద్య ఉప-సహారా ఆఫ్రికాలో ఉంది. ఆగ్నేయ సరిహద్దులో అంగోలా, దక్షిణ సరిహద్దులో అట్లాంటిక్ మహాసముద్రం, అంగోలాకు చెందిన కాబిండా ప్రావీన్స్, కాంగో రిపబ్లిక్, సెంట్రల్ ఆఫ్రికన్ రిపబ్లిక్ , దక్షిణ సూడాన్, ఉగాండా, రువాండా, బురుండి, టాంజానియా సరస్సు, జాంబియా ఉన్నాయి. దేశం 6 ° ఉత్తర, 14 ° దక్షిణ అక్షాంశాల మధ్య, 12 ° - 32 ° తూర్పు రేఖాంశంలో ఉంటుంది. ఇది భూమధ్యరేఖను దక్షిణంవైపు మూడింట ఒక వంతు, ఉత్తరాన మూడింట రెండు వంతుల మధ్య ఉంటుంది. కాంగో వైశాల్యం 23,45,408 చదరపు కిలోమీటర్లు (9,05,567 చదరపు మైళ్ళు) స్పెయిన్, ఫ్రాన్స్, జర్మనీ, స్వీడన్, నార్వే మొత్తం ప్రాంతాల కంటే కొద్దిగా ఎక్కువ. ఇది ఆఫ్రికాలో రెండవ అతిపెద్ద దేశం. మొదటి స్థానంలో అల్జీరియా ఉంది.